
	audito išvada

	dėl birštono vienkiemio darželio-mokyklos finansinės - ūkinės veiklos už 2012 metų tris ketvirčius

	


2012 m. spalio 31 d. Nr. 3-22

Audito metu vertinta Birštono vienkiemio darželio-mokyklos 2012 metų trijų ketvirčių finansinės atskaitomybės planų ir programų sąmatų įvykdymo ataskaitų duomenys bei savivaldybės lėšų ir turto valdymo, naudojimo ir disponavimo jais teisėtumas ir jų naudojimas įstatymų nustatytiems tikslams per 2012 metų tris ketvirčius. Birštono vienkiemio darželio-mokyklos direktorė yra atsakinga už finansinės atskaitomybės planų ir programų sąmatų įvykdymo ataskaitų parengimą ir pateikimą, savivaldybės turto valdymo, naudojimo, disponavimo juo teisėtumą. Kontrolierės pareiga remiantis atliktu auditu pareikšti nuomonę apie finansinę atskaitomybę, planų ir programų sąmatų įvykdymo atskaitas ir savivaldybės turto valdymo, naudojimo, disponavimo juo teisėtumą.


Auditas atliktas pagal audito reikalavimus. Šie reikalavimai nustato, kad auditas būtų suplanuotas ir atliktas taip, kad gauti pakankamą pagrindą dėl finansinės atskaitomybės, planų ir programų sąmatų įvykdymo suvestinių ataskaitų duomenų tinkamo ir teisingo pateikimo, savivaldybės turto valdymo, naudojimo ir disponavimo juo teisėtumo. Audito metu surinka įrodymai, kuriais pagrįsta Birštono vienkiemio darželio-mokyklos apskaitos sistemos ir vidaus kontrolės, finansinės atskaitomybės, planų ir programų sąmatų įvykdymo ataskaitų parengimo ir pateikimo, savivaldybės turto valdymo, naudojimo, disponavimo juo teisėtumo vertinimas. Kontrolierė įsitikinusi, kad atliktas auditas suteikia pakankamą pagrindą nuomonei pareikšti.


Kontrolierės nuomone, Birštono vienkiemio darželio-mokyklos 2012 metų trijų ketvirčių finansinė atskaitomybė bei planų ir programų sąmatų įvykdymo ataskaitos visais reikšmingais atžvilgiais parengtos ir pateiktos pagal Lietuvos Respublikos teisės aktus, reglamentuojančius biudžetinių įstaigų buhalterinę apskaitą ir finansinės atskaitomybės sudarymą.


Remdamasi surinktais audito įrodymais kontrolierė pareiškia, kad 2012 metais Birštono vienkiemio darželyje-mokykloje valdant, naudojant ir disponuojant savivaldybės lėšomis ir turtu, juos naudojant įstatymų nustatytiems tikslams, reikšmingų neatitikimų Lietuvos Respublikos teisės aktų reikalavimams nenustatyta.


Audito išvada pateikta kartu su audito ataskaita.

